《闻虏酋被戕淮南渐平喜而作诗》
宋代·庞谦孺

圣主久临御，戢戈息生娄。
狂胡犯天纪，躣马舍虏庭。
四海涨烽烟，白昼亦晦冥。
不惟师无名，岂有间可乘。
大将失经略，淮壖气如蒸。
虏骑犯和州，采石势不胜。
登坛刑白马，意气甚凭陵。
朝廷颇忧虞，众心若摇旌。
谁知肘腋祸，自彼萧墙兴。
皇天相我多，一失遂有能。
黔黎卖钗钏，果见酒价腾。
坐收不战功，宵旰今已宁。
宸章粲星斗，蜂目见丹青。
行行若死然，此亦不足称。
谁云暴无伤，以兹庶可懲。

作者简介：庞谦孺（一一一七～一一六七），字祐甫，晚号白蘋老人，单州（今山东单县）人，寓居吴兴。高宗绍兴十年（一一四○），以季父恩为将仕郎。历泰州海陵尉，两浙西路提点刑狱司干办公事，江南东路转运司干办公事，镇江府观察推官。孝宗乾道三年（一一六七）权监饶州景德镇，寻卒，年五十一。有《白蘋文稿》十卷，已佚。事见《南涧甲乙稿》卷二二《祐甫墓志铭》。今录诗三十四首。